pythainlp/thai_wikipedia_clean_20230101 huggingface dataset:
บุญชัยมีความสนใจในงานศิลปะมาอย่างยาวนาน และเป็นนักสะสมงานศิลปะตัวยง ในปี 2555 เขาได้สร้างพิพิธภัณฑ์ศิลปะไทยร่วมสมัยในกรุงเทพฯ ซึ่งเป็นหนึ่งในพิพิธภัณฑ์ศิลปะขนาดใหญ่ในประเทศไทย นอกจากนี้ บุญชัยยังเป็นสาวกวัดพระธรรมกาย เขาพบว่าพุทธศาสนาและการทำสมาธิช่วยให้เขาผ่านพ้นความตายของบิดาและวิกฤตการณ์ทางการเงิน บุญชัยสมรสกับบงกช คงมาลัย ซึ่งเป็นภรรยาคนที่หกของเขาในปี 2556
บุญชัย เบญจรงค์กุล
นาวิกโยธิน
นาวิกโยธิน  หรือ ทหารราบทางทะเล  เป็นกำลังทหารที่ได้รับการฝึกให้ปฏิบัติการในเขตชายฝั่งเพื่อสนับสนุนปฏิบัติการของกองทัพเรือ ในอดีตนาวิกโยธินได้รับมอบหมายให้ช่วยรักษาระเบียบวินัยบนเรือ การขึ้นเรือข้าศึกระหว่างการรบหรือยึดเรือ และเป็นกำลังพลในการตีโฉบฉวยขึ้นฝั่งเพื่อสนับสนุนเป้าหมายของกองทัพเรือ นาวิกโยธินในประเทศส่วนใหญ่จะสังกัดกองทัพเรือ
Naval infantry
ซะโด
วัดหนองจะบก
วัดหนองจะบก สร้างขึ้นเมื่อปี พ.ศ. 2422 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
ในอดีต บริเวณหลังวัดหนองจะบกเป็นคลอง เรียกว่า คลองลำปรุ (ปัจจุบันเป็นซอยลำปรุ 2) มีต้นไม้ล้อมรอบส่วนใหญ่จะเป็นต้นกระบก ชาวบ้านจึงตั้งชื่อว่า วัดเรไรร้องหนองจะบก ต่อมาได้เปลี่ยนชื่อวัดเป็น วัดหนองจะบก
ได้รับพระราชทานวิสุงคามสีมา 2 ครั้ง โดยครั้งแรก เมื่อ พ.ศ. 2463 และครั้งที่ 2 เมื่อวันที่ 5 มิถุนายน พ.ศ. 2552
ปัจจุบัน วัดหนองจะบก ยังเป็นโรงเรียนพระปริยัติธรรม แผนกธรรม
วัดใหม่อัมพวัน
วัดใหม่อัมพวัน สร้างขึ้นเมื่อปี พ.ศ. 2431 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
โดยชาวบ้านและผู้มีจิตศรัทธา ได้ร่วมกันก่อสร้างสำนักสงฆ์ขึ้น ในพื้นที่เดิมที่เป็นป่าช้า และมีลำปรุไหลผ่าน โดยนิมนต์พระป้อม มาจำพรรษาประมาณ ปี พ.ศ. 2431 ต่อมาได้มีการพัฒนาและได้รับขึ้นทะเบียนเป็นวัด มีนามว่า วัดใหม่อัมพวัน
ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538
วัดสามัคคี
วัดสามัคคี สร้างขึ้นเมื่อปี พ.ศ. 2324 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
วัดแห่งนี้สร้างขึ้นเพื่ออุทิศส่วนกุศลให้แด่เพือนทหารที่เสียชีวิตในสงครามเมื่อครั้งกบฎเจ้าอนุวงศ์ เมื่อมีการสร้างวัดจึงใช้ชื่อว่า วัดสามัคคีรส หมายถึง การสมัครสมานสามัคคีเป็นน้ำหนึ่งใจเดียวกัน
ต่อมาในปี พ.ศ. 2500 ถูกเปลี่ยนชื่อมาเป็น วัดสามัคคี จนถึงปัจจุบัน
ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521
ประกอบด้วย อุโบสถ ศาลาการเปรียญ ศาลาหอฉัน ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
ข้อมติสมัชชาใหญ่แห่งสหประชาชาติที่ อีเอส-11/5
เอ็กโซ (วงดนตรี)
Shōnen manga
สาธารณรัฐเกาหลีที่สี่
โซฟีแห่งเวือร์ทเทิมแบร์ค
โซฟีแห่งเวือร์ทเทิมแบร์ค (พระนามเต็ม "โซฟี ฟรีเดอริเคอ มาทิลดา" ; พระราชสมภพ 17 มิถุนายน 1818 – สวรรคต 3 มิถุนายน 1877) ทรงเป็นสมเด็จพระราชินีแห่งเนเธอร์แลนด์ ในฐานะพระอัครมเหสีพระองค์แรกในพระเจ้าวิลเลิมที่ 3 แห่งเนเธอร์แลนด์ สมเด็จพระราชินีโซฟีทรงแยกกันอยู่กับพระเจ้าวิลเลิมตั้งแต่ปี 1855 แต่ยังทรงปฏิบัติพระราชกรณียกิจในฐานะสมเด็จพระราชินีต่อสาธารณชนเรื่อยมา ทรงเป็นที่รู้จักจากพระราชวิสัยทัศน์อันก้าวหน้า แนวคิดเสรีนิยม ที่มีความสอดคล้องกับแนวคิดของปัญญาชนที่มีชื่อเสียงหลายคนในยุคนั้น
โซฟีเสด็จพระราชสมภพเมื่อวันที่ 17 มิถุนายน ค.ศ. 1818 ในชตุทการ์ท ราชอาณาจักรเวือร์ทเทิมแบร์ค ในฐานะ เจ้าฟ้าหญิงโซฟีแห่งเวือร์ทเทิมแบร์ค เป็นพระราชธิดาในพระเจ้าวิลเฮล์มที่ 1 แห่งเวือร์ทเทิมแบร์ค พระราชสมภพแต่เยกาเจรีนา ปัฟลอฟนาแห่งรัสเซีย สมเด็จพระราชินีแห่งเวือร์ทเทิมแบร์ค พระราชธิดาพระองค์ที่ 4 ในจักรพรรดิพอลที่ 1 แห่งรัสเซีย ไม่นานหลังจากที่โซฟีเสด็จพระราชสมภพ พระราชมารดาก็เสด็จสวรรคต ทำให้ทรงถูกอบรมดูแลโดยพระราชปิตุจฉา เจ้าหญิงคาธารินา ฟรีเดอริเค นอกจากนี้ยังเป็นพระราชภาคิไนยของจักรพรรดิอเล็กซันดร์ที่ 1 และจักรพรรดินิโคไลที่ 1 แห่งรัสเซีย
เจ้าหญิงแห่งออเรนจ์.
เจ้าหญิงโซฟีอภิเษกสมรสกับพระญาติชั้นที่ 1 เจ้าชายวิลเลิมแห่งเนเธอร์แลนด์ ซึ่งทรงเป็นเจ้าชายแห่งออเรนจ์ (ภายหลังคือ พระเจ้าวิลเลิมที่ 3 แห่งเนเธอร์แลนด์) ณ เมืองชตุทการ์ท เมื่อวันที่ 18 มิถุนายน 1839 ด้วยความคิดที่ว่าในที่สุดพระองค์จะทรงประสบความสำเร็จในการครอบงำเจ้าชายพระองค์นั้น
การแต่งงานถูกจัดขึ้น ขณะที่พระราชบิดาของพระองค์ทรงเป็นพวกเสรีนิยมก้าวหน้าในด้านอื่น ๆ แต่ยังคงชอบการแต่งงานของราชวงศ์และปรารถนาให้พระราชธิดาอภิเษกกับพระมหากษัตริย์ ก่อนการอภิเษกสมรส พระเจ้าโอซอนแห่งกรีซและดยุควิลเฮล์มแห่งเบราน์ชไวค์ทรงเคยเป็นพระคู่หมั้นของเจ้าหญิงโซฟี การหมั้นหมายกับพระองค์แรก เป็นโมฆะเพราะพระราชบิดาผู้ทะเยอทะยานของเจ้าหญิงโซฟีทรงไม่มั่นใจในระบอบราชาธิปไตยของกรีกที่พระเจ้าโอซอนทรงจัดตั้งขึ้น ส่วนพระองค์ที่สองนั้น พระราชบิดาของพระองค์ปล่อยข่าวให้ดยุกวิลเฮล์มรู้ว่าเจ้าหญิงโซฟีมีพระคู่หมั้นแล้ว โซฟีเองก็ทรงโปรดที่จะอภิเษกวิลเฮล์มแห่งเบราน์ชไวค์ แต่ทรงยืนกรานที่จะอภิเษกสมรสกับเจ้าชายวิลเลิมแห่งเนเธอร์แลนด์ เพื่อเป็นการเสียสละที่ทรงทำเพื่อพระราชบิดา
หลังจากอภิเษกสมรสกันแล้ว เจ้าชายวิลเลิมและเจ้าหญิงโซฟีเสด็จไปประทับ ณ พระราชฐานในกรุงเฮก ทรงมีความสัมพันธ์อันดีกับ พระเจ้าวิลเลิมที่ 2 แห่งเนเธอร์แลนด์ พระสัสสุระ แต่พระนางวิลเฮลมีเนอแห่งปรัสเซีย พระราชชนนีในพระเจ้าวิลเลิม ทรงต่อต้านการแต่งงานโดยสิ้นเชิง กับพระนางอันนา ปัฟลอฟนาแห่งรัสเซีย พระสัสสุเองความสัมพันธ์ก็ไม่ค่อยจะดีนัก ถึงแม้พระนางอันนาก็เป็นพระมาตุจฉาของเจ้าหญิงโซฟี แต่พระนางก็ไม่เคยมีความสัมพันธ์ที่ดีกับพระขนิษฐาซึ่งเป็นพระราชมารดาของโซฟี และพระนางยังทรงคัดค้านการอภิเษกสมรสระหว่างโซฟีกับพระราชโอรสของพระนาง
ชีวิตสมรสของเจ้าชายวิลเลิมและเจ้าหญิงโซฟีนั้นไม่ค่อยมีความสุข แม้แต่พระประสูติกาลพระราชบุตรก็ไม่ทำให้ความสัมพันธ์ระหว่างสองพระองค์ดีขึ้นเลย ซึ่งการเลี้ยงดูพระราชบุตรก็เป็นสาเหตุให้เกิดความขัดแย้งระหว่างสองพระองค์มาอย่างต่อเนื่อง เจ้าชายวิลเลิมก็ทรงนอกใจตลอดเวลา โซฟีเองก็ไม่ทรงโปรดการอยู่กับเจ้าชายและทรงอุทิศพระองค์เพื่อเพิ่มพูนความสนใจทางปัญญา ความรู้และการศึกษาในสาขาต่างๆ ทั้งคู่ทรงมีการไตร่ตรองเรื่องการหย่าร้างตั้งแต่เนิ่นๆ แต่ปัดตกไปเพราะเห็นว่าไม่สมควรกับพระมหากษัตริย์และสมเด็จพระราชินี ในอนาคต
สมเด็จพระราชินีโซฟีทรงติดต่อกับนักวิชาการชาวยุโรปหลายคนและทรงรักษาความสัมพันธ์อันอบอุ่นกับจักรพรรดินโปเลียนที่ 3 และสมเด็จพระราชินีนาถวิกตอเรีย ทรงปกป้องและสนับสนุนงานศิลปะ ทรงสนับสนุนองค์กรการกุศลหลายแห่งไว้ในพระบรมราชินูปถัมภ์ รวมถึงการคุ้มครองสัตว์และการก่อสร้างสวนสาธารณะ ในฐานะสมเด็จพระราชินี ทรงได้เข้าร่วมนิทรรศการอุตสาหกรรมในช่วงทศวรรษที่ 1860 และทรงมีส่วนร่วมในการศึกษาผู้มีปัญหาทางจิต นอกจากนี้ ยังทรงสนับสนุน Society for the Protection of Animals นอกจากนี้ สมเด็จพระราชินีโซฟียังสนับสนุนกลุ่มการเคลื่อนไหวสิทธิสตรีเมื่อแรกก่อตั้งขึ้นครั้งแรกในเนเธอร์แลนด์
โซฟีเป็นพระราชินีที่ไม่ธรรมดา โดยทรงมีความคิดเห็นทางการเมืองและความสนใจทางวิทยาศาสตร์ที่เอนเอียงไปทางฝ่ายซ้าย และทรงมีมุมมองที่ไม่ยึดถือศาสนา และการที่ทรงรังเกียจกฎระเบียบในราชสำนักทำให้ทรงได้รับฉายาว่า "la reine rouge" ('The Red Queen' ราชินีสีแดง)
พระราชบุตร.
สมเด็จพระราชินีโซฟีและพระเจ้าวิลเลิมที่ 3 แห่งเนเธอร์แลนด์ มีพระราชโอรสด้วยกัน 3 พระองค์ คือ
ซึ่งทั้งหมดล้วนสิ้นพระชนม์ก่อนที่พระเจ้าวิลเลิมจะสวรรคต
โซฟีแห่งเวือร์เทิมแบร์ค
วิกิพีเดียภาษาแอฟริคานส์
Rumah Gadang
วิศวกรรมมัลติมีเดียและเอ็นเตอร์เทนเมนต์
MME
เจดดาห์ทาวเวอร์
ซิตี้กรุปเซ็นเตอร์
ตึก 40 วอลล์ สตรีท
ตึกไครสเลอร์
ตึกแฟลตไอออน
ตึกเมโทรโพลิแทน ไลฟ์ อินชัวเรนซ์
จอห์นแฮนคอค์กเซนเตอร์
ท่าอากาศยานนานาชาตินูอาร์ก ลิเบอร์ตี
ท่าอากาศยานนานาชาติออร์แลนโดซานฟอร์ด
อุทยานโบล์วมีดาวน์
ท่าอากาศยานนานาชาติมอนทรีอัล ปิแอร์ อิลเลียต ทรูโด
กว่างโจวอินเตอร์เนชัลนัลไฟแนนซ์เซ็นเตอร์
หอคอยจงหยวน
สะพานเป่ยผานเจียง
สะพานสายรุ้ง
สะพานสายรุ้ง อาจหมายถึง
มาร์ติน โพเลียคอฟฟ์
เซอร์ มาร์ติน โพเลียคอฟฟ์ (อังกฤษ: Martyn Poliakoff, เกิด 16 ธันวาคม ค.ศ. 1947) เป็นนักเคมีชาวอังกฤษ วิจัยในเรื่องข้อมูลเชิงลึกของเคมีพื้นฐาน วิจัยส่วนใหญ่ของเขาเกี่ยวข้องกับ ของเหลววิกฤตยิ่งยวด, รังสีอินฟราเรด และ เลเซอร์ เขาเป็นอาจาร์ยวิจัยที่ มหาวิทยาลัยนอตทิงแฮม ทีมงานวิจัยเขามีกลุ่มคนที่หลากหลายเช่น นักวิจัยหลังปริญญาเอก, นักศึกษาปริญญาโท และนักวิจัยรับเชิญจากต่างประเทศ อีกงานหนึ่งของเขานอกจากการวิจัยในมหาวิทยาลัยนอตทิงแฮมคือการเป็นอาจารย์สอน เกี่ยวกับ เคมีสีเขียว
โพเลียคอฟฟ์เริ่มมีชื่อเสียงในช่วงปลายทศวรรษ 2000 ถึง ต้นทศวรรษ 2010 ในบทบาทผู้บรรยายหลักของช่องยูทูบ "Periodic Videos".
วัดนาประดู่ (จังหวัดปัตตานี)
วัดนาประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาประดู่ อำเภอโคกโพธิ์ จังหวัดปัตตานี พื้นที่ตั้งวัดเป็นที่เนินสูง หน้าวัดติดต่อกับทุ่งนา ด้านหลังวัดไกลออกไปประมาณ 2 กิโลเมตร เป็นเชิงขาสันกาลคีรี ปัจจบันเจ้าอาวาส คือ พระครูอาทรศุภการ
วัดนาประดู่ เดิมชื่อว่า วัดกัทลิวัน ตั้งวัดเมื่อ พ.ศ. 2430 ภายหลังเปลี่ยนชื่อมาเป็น "วัดนาประดู่" เมื่อวันที่ 20 มกราคม พ.ศ. 2500 ได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 32 เมตร สร้างเมื่อ พ.ศ. 2498 โครงสร้างคอนกรีตเสริมเหล็กหลังคา 3 ชั้น แบบ ก.1 ของกรมการศาสนา ศาลาการเปรียญกว้าง 14 เมตร ยาว 34 เมตร สร้าง พ.ศ. 2506 โครงสร้างคอนกรีตเสริมเหล็ก ไม่มีเสากลางห้องใช้คานโค้ง กุฏิสงฆ์ จำนวน 12 หลัง โครงสร้างอาคารครึ่งตึกครึ่งไม้ 2 ชั้น 1 หลัง ที่เหลือเป็นอาคารไม้ยกพื้น นอกจากนั้นวัดยังเป็นที่ประดิษฐานรูปเหมือนหลวงปู่ทวด และหลวงพ่อปาน (อดีตเจ้าอาวาสรูปที่ 2) ในด้านวัตถุมงคลหลวงพ่อปานได้สร้างตะกรุด ผ้ายันต์ และลูกอม แจกชาวบ้าน
แค้นเดือดคนดุ
แค้นเดือดคนดุ  เป็นภาพยนตร์เกาหลีใต้ที่กำกับโดยอีอิลฮยอง นำแสดงโดยอีซองมิน และนัมจูฮยอก เป็นภาพยนตร์ที่ถูกเชิญเข้าร่วมฉายในเทศกาลภาพยนตร์นานาชาติฮาวาย ครั้งที่ 42 และเข้าฉายล่วงหน้าใน 115 ประเทศ รวมทั้งฝรั่งเศส รัสเซีย อินเดีย ฮ่องกง เวียดนาม มาเลเซีย ไต้หวัน และสิงคโปร์ โดยเริ่มต้นในอเมริกาเหนือ โดยมีกำหนดเข้าฉายในโรงภาพยนตร์วันที่ 26 ตุลาคม พ.ศ. 2565
"แค้นเดือดคนดุ" บอกเล่าเรื่องราวของพิล-จู (อี ซ็อง-มิน) ผู้ป่วยอัลไซเมอร์ในวัย 80 ปีที่สูญเสียครอบครัวทั้งหมดในช่วงยุคอาณานิคมของญี่ปุ่น และอุทิศตนเพื่อแก้แค้นตลอดชีวิตก่อนที่ความทรงจำของเขาจะหายไป และชายหนุ่มวัย 20 ปี (นัม จู-ฮย็อก) ที่คอยช่วยเหลือเขา
ณ วันที่ 11 ตุลาคม พ.ศ. 2565 ได้มีการยืนยันการขายตั๋วล่วงหน้าใน 115 ประเทศ รวมทั้งฝรั่งเศส รัสเซีย และอินเดีย โดยเริ่มในอเมริกาเหนือ
การเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2563
การเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2563 (ส.อบจ. เชียงใหม่) เป็นการเลือกตั้งการปกครองส่วนท้องถิ่นในตำแหน่งสมาชิกสภาองค์การบริหารส่วนจังหวัดเชียงใหม่ ซึ่งเป็นสภาฝ่ายนิติบัญญัติที่ใหญ่ที่สุดของจังหวัดเชียงใหม่ เป็นการเลือกตั้งที่จัดขึ้นพร้อมกับการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 โดยการเลือกตั้งครั้งนี้มีจำนวนสมาชิกสภาทั้งสิ้น 42 ที่นั่ง จาก 42 เขตเลือกตั้งทั่วจังหวัด
การแบ่งเขตการเลือกตั้ง.
คณะกรรมการการเลือกตั้งประจำจังหวัดเชียงใหม่ ได้ประกาศเขตการเลือกตั้งสมาชิกสภาองค์การบริหารส่วนจังหวัดเชียงใหม่ แบ่งออกเป็นทั้งสิ้น 42 เขตเลือกตั้ง จำนวนสมาชิกสภา อบจ. เขตละ 1 คน มี 12 อำเภอที่มีมากกว่า 1 เขตเลือกตั้ง ส่วนอีก 13 อำเภอที่เหลือ ถือเอาเขตอำเภอเป็น 1 เขตเลือกตั้ง
การเลือกตั้งครั้งนี้มีผู้ลงสมัครรับเลือกตั้งเป็นสมาชิกสภาองค์การบริหารส่วนจังหวัดเชียงใหม่รวมแล้ว 140 คน เขตที่มีผู้สมัครมากที่สุด คือ อำเภอสันป่าตอง เขต 1 มีผู้สมัครรวม 6 คน ส่วนเขตที่มีผู้สมัครน้อยที่สุด คือ อำเภอเมืองเชียงใหม่ เขต 4, อำเภอสันกำแพง เขต 1, อำเภอหางดง เขต 1 และ 2, อำเภอกัลยาณิวัฒนา, อำเภอดอยเต่า, อำเภอดอยหล่อ, อำเภอสะเมิง มีผู้สมัครเพียงเขตละ 2 คน
อำเภอเมืองเชียงใหม่.
เขตการเลือกตั้งที่ 1 ประกอบไปด้วยตำบลสันผีเสื้อ ตำบลฟ้าฮ่าม (ยกเว้นในเขตเทศบาลนครเชียงใหม่) ตำบลหนองป่าครั่ง ตำบลท่าศาลา และตำบลหนองหอย (เฉพาะในเขตเทศบาลนครเชียงใหม่)
เขตการเลือกตั้งที่ 2 ประกอบไปด้วยตำบลศรีภูมิ ตำบลพระสิงห์ ตำบลหายยา ตำบลช้างคลาน
เขตการเลือกตั้งที่ 3 ประกอบไปด้วยตำบลหนองหอย (ยกเว้นในเขตเทศบาลนครเชียงใหม่) ตำบลป่าแดด ตำบลวัดเกต
เขตการเลือกตั้งที่ 4 ประกอบไปด้วยตำบลช้างม่อย ตำบลป่าตัน ตำบลช้างเผือก ตำบลฟ้าฮ่าม (เฉพาะในเขตเทศบาลนครเชียงใหม่)
เขตการเลือกตั้งที่ 5 ประกอบไปด้วยตำบลแม่เหียะ ตำบลสุเทพ
อำเภอฝาง.
เขตการเลือกตั้งที่ 1 ประกอบไปด้วยตำบลเวียง และตำบลแม่คะ
เขตการเลือกตั้งที่ 2 ประกอบไปด้วยตำบลม่อนปิ่น ตำบลโป่งน้ำร้อน ตำบลสันทราย และตำบลแม่งอน (เฉพาะหมู่ที่ 5)
เขตการเลือกตั้งที่ 3 ประกอบไปด้วยตำบลแม่สูน ตำบลแม่ข่า และตำบลแม่งอน (ยกเว้นหมู่ที่ 5)
อำเภอสันทราย.
เขตการเลือกตั้งที่ 1 ประกอบไปด้วยตำบลแม่แฝก ตำบลแม่แฝกใหม่ ตำบลป่าไผ่ ตำบลหนองแหย่ง และตำบลเมืองเล็น
เขตการเลือกตั้งที่ 2 ประกอบไปด้วยตำบลหนองหาร ตำบลหนองจ๊อม และตำบลสันทรายหลวง (ยกเว้นหมู่ที่ 3 4 และ 9)
เขตการเลือกตั้งที่ 3 ประกอบไปด้วยตำบลสันป่าเปา ตำบลสันนาเม็ง ตำบลสันทรายน้อย ตำบลสันพระเนตร และตำบลสันทรายหลวง (เฉพาะหมู่ที่ 3 4 และ 9)
อำเภอดอยสะเก็ด.
อำเภอหางดง.
เขตการเลือกตั้งที่ 1 ประกอบไปด้วยตำบลบ้านปง ตำบลหนองควาย ตำบลสันผักหวาน และตำบลบ้านแหวน
อำเภอสันกำแพง.
เขตการเลือกตั้งที่ 1 ประกอบไปด้วยตำบลสันกลาง ตำบลต้นเปา และตำบลสันกำแพง
อำเภอสันป่าตอง.
เขตการเลือกตั้งที่ 1 ประกอบไปด้วยตำบลบ้านแม ตำบลน้ำบ่อหลวง ตำบลสันกลาง ตำบลยุหว่า และตำบลทุ่งต้อม
อำเภอแม่อาย.
เขตการเลือกตั้งที่ 1 ประกอบไปด้วยตำบลมะลิกา ตำบลแม่นาวาง และตำบลท่าตอน
เขตการเลือกตั้งที่ 2 ประกอบไปด้วยตำบลแม่สาว ตำบลแม่อาย ตำบลสันต้นหมื้อ และตำบลบ้านหลวง
อำเภอเชียงดาว.
เขตการเลือกตั้งที่ 1 ประกอบไปด้วยตำบลเมืองคอง ตำบลเชียงดาว ตำบลแม่นะ ตำบลปิงโค้ง ตำบลเมืองงาย (เฉพาะหมู่ที่ 4 5 8 10 ในเขตเทศบาลตำบลพระธาตุปู่ก่ำ และเฉพาะหมู่ 4 10 ในเขตเทศบาลตำบลเมืองงาย) และตำบลทุ่งข้าวพวง (เฉพาะหมู่ที่ 5)
เขตการเลือกตั้งที่ 2 ประกอบไปด้วยตำบลเมืองงาย (เฉพาะเขตเทศบาลตำบลพระธาตุปู่ก่ำยกเว้นหมู่ที่ 4 5 8 10 และเฉพาะเขตเทศบาลตำบลเมืองงายยกเว้นหมู่ที่ 4 10) ตำบลทุ่งข้าวพวง (ยกเว้นหมู่ที่ 5) และตำบลเมืองนะ
อำเภอสารภี.
เขตการเลือกตั้งที่ 1 ประกอบไปด้วยตำบลท่าวังตาล ตำบลหนองผึ้ง ตำบลยางเนิ้ง และตำบลไชยสถาน
อำเภอแม่แตง.
อำเภอแม่ริม.
เขตการเลือกตั้งที่ 1 ประกอบไปด้วยตำบลสะลวง ตำบลขี้เหล็ก ตำบลสันโป่ง ตำบลริมเหนือ ตำบลริมใต้ และตำบลเหมืองแก้ว
เขตการเลือกตั้งที่ 2 ประกอบไปด้วยตำบลห้วยทราย ตำบลแม่แรม ตำบลโป่งแยง ตำบลแม่สา และตำบลดอนแก้ว
อำเภอจอมทอง.
เขตการเลือกตั้งที่ 1 ประกอบไปด้วยอำเภอจอมทองทั้งอำเภอ
อำเภอไชยปราการ.
เขตการเลือกตั้งที่ 1 ประกอบไปด้วยอำเภอไชยปราการทั้งอำเภอ
อำเภอดอยเต่า.
เขตการเลือกตั้งที่ 1 ประกอบไปด้วยอำเภอดอยเต่าทั้งอำเภอ
อำเภอดอยหล่อ.
เขตการเลือกตั้งที่ 1 ประกอบไปด้วยอำเภอดอยหล่อทั้งอำเภอ
อำเภอพร้าว.
เขตการเลือกตั้งที่ 1 ประกอบไปด้วยอำเภอพร้าวทั้งอำเภอ
อำเภอแม่แจ่ม.
เขตการเลือกตั้งที่ 1 ประกอบไปด้วยอำเภอแม่แจ่มทั้งอำเภอ
อำเภอแม่วาง.
เขตการเลือกตั้งที่ 1 ประกอบไปด้วยอำเภอแม่วางทั้งอำเภอ
อำเภอแม่ออน.
เขตการเลือกตั้งที่ 1 ประกอบไปด้วยอำเภอแม่ออนทั้งอำเภอ
อำเภอสะเมิง.
เขตการเลือกตั้งที่ 1 ประกอบไปด้วยอำเภอสะเมิงทั้งอำเภอ
อำเภอเวียงแหง.
เขตการเลือกตั้งที่ 1 ประกอบไปด้วยอำเภอเวียงแหงทั้งอำเภอ
อำเภออมก๋อย.
เขตการเลือกตั้งที่ 1 ประกอบไปด้วยอำเภออมก๋อยทั้งอำเภอ
อำเภอฮอด.
เขตการเลือกตั้งที่ 1 ประกอบไปด้วยอำเภอฮอดทั้งอำเภอ
อำเภอกัลยาณิวัฒนา.
เขตการเลือกตั้งที่ 1 ประกอบไปด้วยอำเภอกัลยาณิวัฒนาทั้งอำเภอ
วัดนภาราม
วัดนภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส มีที่ดินตั้งวัดเนื้อที่ 17 ไร่ 1 งาน 30 ตารางวา มีที่ธรณีสงฆ์ 2 แปลง เนื้อที่ 6 ไร่ 3 งาน 98 ตารางวา พื้นที่ตั้งเป็นพื้นที่ราบสูง
วัดนภาราม หรือ วัดใหม่นภาราม ชาวบ้านเรียกว่า วัดใหม่ เดิมมีชื่อว่า วัดกรามแรด สร้างขึ้นประมาณ พ.ศ. 2393 ได้รับพระราชวิสุงคามสีมาประมาณ พ.ศ. 2400 เขตวิสุงคามสีมากว้าง 11.30 เมตร ระยะแรกชื่อว่า ขรัวหลา หมู่บ้านที่ตั้งวัดชื่อบ้านใหม่ สันนิษฐานว่าคงสร้างวัดขึ้นมาก่อนแล้วประชาชนมาตั้งถิ่นฐานใกล้ชิดกับวัดเพิ่มขึ้นมาตามลำดับและจึงได้เรียกกันอย่างนั้น ด้านการศึกษาทางวัดได้เปิดการสอนพระปริยัติธรรมดาตลอดมา นอกจากนี้ยังได้จัดสร้างศาลาอเนกประสงค์ขึ้นสำหรับประชาชนและส่วนราชการได้อาศัยใช้เป็นที่ประกอบกิจการกิจกรรมต่าง ๆ และมีการจัดตั้งศูนย์ฝึกศิลปาชีพ โครงการตามพระราชประสงค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
อาคารเสนาสนะที่สำคัญ ได้แก่ อุโบสถกว้าง 11.30 เมตร ยาว 14.70 เมตร สร้างเมื่อ พ.ศ. 2466 โครงสร้างก่อปูน มีระเบียงโดยรอบ ภายในปรากฎภาพจิตรกรรมฝาผนัง กุฏิสงฆ์มีจำนวน 8 หลัง โครงสร้างเป็นอาคารไม้ บางหลังมีสภาพทรุดโทรม ปูชนียวัตถุที่สำคัญ ได้แก่ พระประธานในพระอุโบสถ เจดีย์บรรจุพระบรมธาตุ
วัดโคกมะม่วง (จังหวัดนราธิวาส)
วัดโคกมะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วัดโคกมะม่วงตั้งวัดเมื่อ พ.ศ. 2381 ตรงกับรัชสมัยพระบาทสมเด็จพระนั่งเกล้าเจ้าอยู่หัว ได้รับพระราชทานวิสุงคามสีมาครั้งหลังเมื่อวันที่ 24 มกราคม พ.ศ. 2506 ในรัชกาลพระบาทสมเด็จพระจุลจอมเกล้าเจ้าอยู่หัว กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 117ง หน้า 7 วันที่ 29 พฤศจิกายน พ.ศ. 2545
อาคารเสนาสนะต่าง ๆ ของวัดสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจนเรื่อยมาถึงปัจจุบัน มีอาคารที่สำคัญคือ หอไตรกลางน้ำซึ่งมีผังรูปสี่เหลี่ยมจัตุรัส ขนาดประมาณ 5.8 x 5.8 เมตร ฐานอาคารเป็นเสาไม้ตั้งอยู่บนตอม่อปูน ผนังตีฝาซ้อนเกล็ด ด้านทิศตะวันตกมีประตูทางเข้า 1 ประตู โดยประตูนี้จะเชื่อมต่อกับสะพานไม้ที่เชื่อมระหว่างอาคารกับฝั่ง ส่วนหนังด้านที่เหลือเป็นช่องหน้าต่างด้านละหนึ่งบาน หลังคาเป็นทรงปั้นหยาซ้อนขึ้นไป 3 ชั้น มุงด้วยกระเบื้องดินเผา บริเวณเชิงชายประกับตกแต่งด้วยแผ่นสังกะสีฉลุลายเขียนสี ภายในหอไตรมีภาพจิตรกรรมบนฝ้าเพดานไม้เป็นรูปเจดีย์จุฬามณีบนพื้นสีเหลืองสด
โทเคนรันบุ ฮานามารุ
โทเคนรันบุ ฮานามารุ ( เป็นซีรีส์อนิเมะโทรทัศน์ญี่ปุ่น ผลิตโดยสตูดิโอโดงาโกโบะและโทโฮ กำกับโดยทากาชิ นาโอยะ และเขียนบทโดยปิแอร์ ซูงิอูระ ออกแบบตัวละครโดยจุนอิจิโร ทานิงูจิ แต่งดนตรีประกอบโดยเค็นจิ คาไว เนื้อเรื่องอิงจากวิดีโอเกม"โทเค็นรันบุ" ภาพยนตร์มัดรวมชื่อเรื่องว่า "โทเค็นรันบุ ฮานามารุ ~มากูไอ ไคโซโรกุ~" เข้าฉายในเดือนธันวาคม พ.ศ. 2560 ภาพยนตร์อนิเมะไตรภาคชื่อเรื่องว่า "โทกุ โทเค็นรันบุ ฮานามารุ ~เซ็ตสึเง็ตสึกะ~" เข้าฉายตั้งแต่เดือนพฤษภาคมถึงกันยายน พ.ศ. 2565
สัมมัปปธาน ๔
รายชื่อตัวละครในโกลเดนคามุย
ต่อไปนี้เป็นรายชื่อตัวละครจากซีรีส์มังงะและอนิเมะเรื่อง"โกลเดนคามุย".
เฮอร์ (นักร้อง)
กาเบรียลลา ซาร์มิเอนโต วิลสัน (; เกิด 27 มิถุนายน ค.ศ. 1997) หรือชื่อในวงการคือ เฮอร์ (H.E.R. ออกเสียงว่า "her", ย่อมาจาก "Having Everything Revealed") เป็นนักร้องและนักแต่งเพลงชาวอเมริกัน ผู้ได้รับรางวัลมากมาย รวมถึงรางวัลออสการ์หนึ่งครั้งและรางวัลแกรมมีห้าครั้ง และยังได้รับการเสนอชื่อเข้าชิงรางวัลลูกโลกทองคำหนึ่งครั้ง อเมริกันมิวสิกอะวอดส์สามครั้ง และบิลบอร์ดมิวสิกอะวอดส์อีกสี่ครั้ง
หลังจากซิงเกิลแรกภายใต้ชื่อจริงของเธอไม่ประสบความสำเร็จ เธอกลับมาอีกครั้งในปี 2016 โดยใช้ชื่อว่า เฮอร์ และออกอีพีแรกชื่อ "เฮอร์วอลุม 1" ภายใต้สังกัดอาร์ซีเอ อัลบั้มรวมเพลงชุดแรก "เฮอร์" (2017) ทำให้เธอคว้ารางวัลแกรมมี สาขาการแสดงเพลงอาร์แอนด์บียอดเยี่ยมและอัลบั้มอาร์แอนด์บียอดเยี่ยม อัลบั้มรวมเพลงชุดที่สอง "ไอยูสด์ทูโนว์เฮอร์" ยังได้รับการเสนอชื่อเข้าชิงรางวัลแกรมมี สาขาอัลบั้มแห่งปีและเพลงแห่งปี จากเพลง "ฮาร์ดเพช" ในปี 2021 เธอได้รับรางวัลแกรมมี สาขาเพลงแห่งปี จากเพลง "ไอแคนต์บรีด" และรางวัลออสการ์ สาขาเพลงประกอบภาพยนตร์ยอดเยี่ยม จากเพลง "ไฟต์ฟอร์ยู" ซึ่งประกอบภาพยนตร์เรื่อง "จูดาส แอนด์ เดอะ แบล็ก เมสไซอาห์"
คอนเสิร์ตของตัวเอง
คอนเสิร์ตร่วมกับศิลปินอื่น
เบญญาภา ศิริโสภณ
เบญญาภา ศิริโสภณ (ชื่อเล่น: แอ) มัณฑนากรไทย ได้รับรางวัล Asia Pacific 2022 Winner ประเภท Living Space และ รางวัล Luxury Lifestyle Awards 2021 จากประเทศอังกฤษ เป็นผู้ก่อตั้ง VAIR Design บริษัทออกแบบตกแต่งภายใน
เบญญาภาทำงานเป็นมัณฑนากรที่บริษัท DWP หลังจากสำเร็จการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัยในปี พ.ศ. 2549 เธอดูแลโครงการ Vittorio สุขุมวิท 39, อนุสาวรีย์สนามเป้า, The Quattro ทองหล่อ, เคน สุขุมวิท, แสนสิริ, อนันดา และเกษร
ในปี 2015 เธอเริ่มก่อตั้ง VAIR Design ซึ่งเป็นบริษัทออกแบบตกแต่งภายใน เธอทำหน้าที่เป็นผู้อำนวยการสร้างสรรค์ควบคู่ไปกับการดูแลการตลาด เบญญาภาเคยทำงานให้กับแสนสิริ, เอพี ไทย, อีสเทิร์นสตาร์, ออริจิ้น พร็อพเพอร์ตี้ และพฤกษา เธอยังทำงานเป็นพรีเซ็นเตอร์ให้กับแบรนด์ต่าง ๆ เช่น Bottega Veneta Home (DM Home), Hansgrohe, Le Creuset และ SB Design ร่วมกับดีไซเนอร์ชั้นนำของประเทศไทย
เบญญาภา ได้รับเชิญจากสมาคมมัณฑนากรแห่งประเทศไทย ให้เป็นส่วนหนึ่งของคณะกรรมการกำกับดูแลนักศึกษาจบปริญญาตรีสาขาการออกแบบภายในของประเทศ นอกจากนี้ เธอยังดูแลการออกแบบที่อยู่อาศัยสำหรับบุคคล เช่น เอกภัทร พรประภา, สุภาวดี ศรีบุญรัตนชัย และพัชราภา ไชยเชื้อ
วิกติส ฟินปอกาโตว์ตีร์
วิกติส ฟินปอกาโตว์ตีร์ (; 15 เมษายน พ.ศ. 2473 –) เป็นอดีตประธานาธิบดีของประเทศไอซ์แลนด์ ดำรงตำแหน่งตั้งแต่ พ.ศ. 2523 จนถึง พ.ศ. 2539 เธอเป็นสตรีคนแรกของโลกที่ได้รับการเลือกตั้งเป็นประธานาธิบดีตามระบอบประชาธิปไตย และเธอเป็นสตรีที่ดำรงตำแหน่งเป็นประธานาธิบดีของประเทศยาวนานที่สุดในโลกด้วยระยะเวลาถึง 16 ปี ปัจจุบันเธอเป็นตัวแทนของประเทศไอซ์แลนด์ในฐานะทูตสันถวไมตรีของยูเนสโกและเป็นสมาชิกของคลับออฟมาดริต เธอเป็นประธานาธิบดีหญิงเพียงคนเดียวของประเทศไอซ์แลนด์นับแต่ได้รับเอกราชจากประเทศเดนมาร์ก
เธอเกิดเมื่อวันที่ 15 เมษายน พ.ศ. 2473 ที่เรคยาวิก เป็นธิดาของฟินโบกิ รูตเตอร์ โฟวาลซัน วิศวกรและอาจารย์ประจำมหาวิทยาลัยไอซ์แลนด์ และซิกิตัว เอดิสด็อตเตอร์ พยาบาลและผู้บริหารของสมาคมพยาบาลของประเทศไอซ์แลนด์ นอกจากนี้เธอยังมีน้องชายอีกหนึ่งคน เธอเข้าศึกษาด้านวรรณกรรมฝรั่งเศสที่มหาวิทยาลัยอักษรศาสตร์เกรโนเบิลและมหาวิทยาลัยปารีส ในประเทศฝรั่งเศสระหว่าง พ.ศ. 2492 จนถึง พ.ศ. 2496 จากนั้นเธอศึกษาต่อในด้านประวัติศาสตร์วงการละครเวที มหาวิทยาลัยโคเปนเฮเกน จนจบปริญญาตรี และยังได้รับปริญญามหาบัณฑิตจากคณะศึกษาศาสตร์ มหาวิทยาลัยไอซ์แลนด์ ต่อมาเธอสมรสกับแพทย์คนหนึ่งใน พ.ศ. 2497 แต่ได้หย่าร้างในเวลาต่อมา จนกระทั่งเธอรับหญิงคนหนึ่งเป็นบุตรบุญธรรม เธอจึงเป็นหญิงชาวไอซ์แลนด์คนแรกที่จดทะเบียนรับบุตรบุญธรรมตามกหมายของประเทศ
เธอคือหนึ่งในผู้มีส่วนร่วมของการประท้วงต่อต้านและขอให้กองทัพสหรัฐถอนฐานทัพออกจากประเทศไอซ์แลนด์เมื่อช่วงคริสต์ทศวรรษที่ 1960 และกลุ่มผู้ประท้วงนี้มักจะตะโกนด้วยคำว่า "อิสลันด์เออร์เนโทเออร์รินบัด" (ไอซ์แลนด์ไม่ใช่เนโท กองทัพสหรัฐจงออกไป)
ชีวิตในวงการวิชาการ.
หลังสำเร็จการศึกษา เธอได้เป็นอาจารย์สอนภาษาฝรั่งเศสและละครเวทีฝรั่งเศสที่มหาวิทยาลัยในประเทศและทำงานร่วมกับโรงละครขนาดเล็กหลายครั้ง เธอยังทำงานร่วมกับโรงละครเรคยาวิกตั้งแต่ พ.ศ. 2497 จนถึง พ.ศ. 2500 และกลับมาทำงานให้อีกครั้งใน พ.ศ. 2504 จนถึง พ.ศ. 2507 ในช่วงฤดูร้อน เธอยังทำงานเป็นมัคคุเทศก์อีกด้วย นอกจากนี้ เธอยังเป็นครูสอนภาษาฝรั่งเศสอยู่ที่วิทยาลัยเมนตัตโซคินอีเรคยาวิกและวิทยาลัยเมนตัตโซคินอีฮัมมันฮิอัวร์ นอกจากนี้เธอยังเป็นอาจารย์สอนภาษาฝรั่งเศสที่มหาวิทยาลัยไอซ์แลนด์และเป็นผู้ออกแบบหลักสูตรการสอนภาษาฝรั่งเศสเพื่อออกอากาศผ่านทางสถานีโทรทัศน์ของประเทศอีกด้วย
นอกจากนี้ เธอยังเป็นผู้อำนวยการของโรงละครแห่งเรคยาวิกตั้งแต่ พ.ศ. 2515 จนถึง พ.ศ. 2523 ควบคู่ไปกับเป็นสมาชิกของคณะกรรมการที่ปรึกษาด้วนวัฒนธรรมในแถบนอร์ดิก
ในฐานะประธานาธิบดี.
เธอเป็นสตรีคนแรกที่ได้รับเลือกตั้งให้เป็นประธานาธิบดีของประเทศใน พ.ศ. 2523 ด้วยคะแนนเสียงถึงร้อยละ 33.79 แม้ว่าตำแหน่งประธานาธิบดีของประเทศไอซ์แลนด์เป็นแค่ในพิธีการอันเนื่องมาจากปกครองด้วยระบบสาธารณรัฐระบบรัฐสภา แต่เธอมีบทบาทเป็นอย่างมากต่อประเทศไอซ์แลนด์ในฐานะนักเคลื่อนไหวด้านสิ่งแวดล้อมและผลกดันวัฒนธรรมและภาษาไอซ์แลนด์ให้เป็นที่รู้จักของคนทั้งโลก เธอยังเป็นทูตทางวัฒนธรรมของประเทศ และเธอยังเน้นย้ำบทบาทของประเทศในเวทีโลก ซึ่งนำไปสู่การเป็นเจ้าภาพการประชุมสุดยอดระหว่างโรนัลด์ เรแกน ประธานาธิบดีสหรัฐ และมิฮาอิล กอร์บาชอฟ ผู้นำสหภาพโซเวียตเมื่อ พ.ศ. 2529 เธอมีคติประจำตัวเสมอว่า "อย่าทำให้ผู้หญิงด้วยกันต้องผิดหวัง ผู้หญิงก็สามารถมีบทบาทในเวทีโลกได้ทัดเทียมกับผู้ชาย" และเธอยังส่งเสริมสิทธิการศึกษษให้แก่เด็กหญิงภายในประเทศ เธอจึงเป็นสัญลักษณ์ของการต่อสู้เพื่อสิทธิสตรีและความเป็นผู้นำของสตรี
เธอหมดวาระใน พ.ศ. 2539 รวมระยะเวลาที่ดำรงตำแหน่งถึง 16 ปี และโอลาฟัวร์ แร็กนา กริมินสัน ดำรงตำแหน่งประธานาธิบดีไอซ์แลนด์ต่อจากเธอ
ศูนย์กีฬาอ่าวเซินเจิ้น
ก็อดซิลล่า ปะทะ คอง
ก็อดซิลล่า ปะทะ คอง เป็นภาพยนตร์แนวสัตว์ประหลาดยักษ์จากประเทศสหรัฐอเมริกา ออกฉายเมื่อ ค.ศ. 2021 กำกับโดย Adam Wingard เป็นภาคต่อของ "คอง มหาภัยเกาะกะโหลก" (2017) และ "" (2019) นอกจากนี้ยังเป็นภาพยนตร์ลำดับที่ 4 ในชุดภาพยนตร์มอนสเตอร์เวอร์สของเลเจนดารีพิคเจอร์ส, ภาพยนตร์ลำดับที่ 36 ในชุดภาพยนตร์ก็อดซิลล่า, ภาพยนตร์ลำดับที่ 12 ในชุดภาพยนตร์คิงคอง, และภาพยนตร์ก็อดซิลล่าเรื่องที่ 4 ที่ผลิตโดยสตูดิโอในสหรัฐตลอดทั้งกระบวนการ
เครื่องราชอิสริยาภรณ์นักบุญโอลาฟ
เครื่องราชอิสริยาภรณ์นักบุญโอลาฟ  เป็นเครื่องราชอิสริยาภรณ์ชั้นสูงสุดของประเทศนอร์เวย์ ถูกสร้างขึ้นโดยพระเจ้าออสการ์ที่ 1 แห่งสวีเดน เมื่อวันที่ 21 สิงหาคม พ.ศ. 2390 เพื่อถวายเกียรติแด่สมเด็จพระเจ้าโอลาฟที่ 2 แห่งนอร์เวย์
ก่อนที่สหราชอาณาจักรสวีเดนและนอร์เวย์จะล่มสลายใน พ.ศ. 2448 ได้มีการสร้างเครื่องราชอิสริยาภรณ์สิงโตแห่งนอร์เวย์โดยสมเด็จพระเจ้าออสการ์ที่ 2 แห่งสวีเดน แต่เมื่อสมเด็จพระราชาธิบดีโฮกุนที่ 7 ขึ้นครองราชย์เป็นพระมหากษัตริย์นอร์เวย์ เครื่องราชอิสริยาภรณ์นักบุญโอลาฟกลายเป็นเครื่องราชอิสริยาภรณ์ชั้นเดียวของนอร์เวย์ ซึ่งมอบให้กับผู้ที่กระทำคุณประโยชน์ต่อราชการและประเทศนอร์เวย์รวมถึงผู้มีเกียรติจากต่างประเทศ แต่ใน พ.ศ. 2528 เครื่องราชอิสริยาภรณ์นี้เปลี่ยนมามอบให้แก่ชาวนอร์เวย์ พระราชวงศ์นอร์เวย์ ประมุขแห่งรัฐ และราชวงศ์ต่างประเทศเท่านั้น และได้สร้างเครื่องราชอิสริยาภรณ์คุณธรรมแห่งนอร์เวย์สำหรับมอบให้ชาวต่างชาติทั่วไปแทน
เครื่องราชอิสริยาภรณ์นี้มี "แกรนด์มาสเตอร์" ซึ่งก็คือพระมหากษัตริย์นอร์เวย์ผู้เป็นประธานแห่งเครื่องราชอิสริยาภรณ์ และมีลำดับชั้นปกติอยู่ 6 ชั้น ได้แก่
การพระราชทาน.
พระมหากษัตริย์นอร์เวย์จะทรงพระราชทานตามคำขอพระราชทานจากคณะกรรมาธิการแห่งเครื่องราชอิสริยาภรณ์หกคน ซึ่งไม่มีสมาชิกของรัฐบาลอยู่ โดยจะมีเพียงนายกรัฐมนตรีนอร์เวย์ รองนายกรัฐมนตรีนอร์เวย์ ลอร์ดแชมเบอร์แลน (เหรัญญิก) และผู้แทนซึ่งได้รับการแต่งตั้งจากพระมหากษัตริย์อีกสามคน ซึ่งคณะกรรมาธิการเหล่านี้จะเสนอชื่อผู้ที่สมควรได้รับ และกราบทูลแก่พระมหากษัตริย์เพื่อทรงอนุมัติและพระราชทานต่อไป
สำหรับพระบรมวงศานุวงศ์ที่อยู่ในลำดับการสืบราชสันตติวงศ์ของนอร์เวย์ จะได้รับพระราชทานเครื่องราชอิสริยาภรณ์นี้เมื่อทรงบรรลุนิติภาวะ ซึ่งพระบรมวงศานุวงศ์นอร์เวย์รายล่าสุดที่ได้รับพระราชทานเครื่องราชอิสริยาภรณ์นี้เนื่องจากทรงบรรลุนิติภาวะได้แก่เจ้าหญิงอิงกริด อเล็กซันดราแห่งนอร์เวย์
กูวา จาระห์
เมนารา เทเลคอม
โบสถ์คาทอลิกลาซา
ท่าอากาศยานนานาชาติกูชิง
สโมสรวอลเลย์บอลยากูโซ่ อาร์เอ็มยูทีที สมุทรปราการ
วัดบุญญาราม (ประเทศมาเลเซีย)
วัดบุญญาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลอะห์ อำเภอกูบังปาซู รัฐเกอดะฮ์ ประเทศมาเลเซีย ปัจจุบันมีพระเทพมงคลญาณ (คลิ้ง จิตฺตปาโล) ดำรงตำแหน่งเจ้าอาวาส